CELEX: 32012D0033(01)
Language: et
Date: 2012-12-19 00:00:00
Title: 2013/32/EL: Euroopa Keskpanga otsus, 19. detsember 2012 , millega muudetakse otsust EKP/2010/24 ringluses olevatelt euro pangatähtedelt ja väärtpaberituruprogrammi raames ostetud väärtpaberitelt Euroopa Keskpangale koguneva tulu vahepealse jaotamise kohta (EKP/2012/33)

17.1.2013   
            
            
               ET
            
            
               Euroopa Liidu Teataja
            
            
               L 13/12
            
         EUROOPA KESKPANGA OTSUS,
   19. detsember 2012,
   millega muudetakse otsust EKP/2010/24 ringluses olevatelt euro pangatähtedelt ja väärtpaberituruprogrammi raames ostetud väärtpaberitelt Euroopa Keskpangale koguneva tulu vahepealse jaotamise kohta
   (EKP/2012/33)
   (2013/32/EL)
   EUROOPA KESKPANGA NÕUKOGU,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 33,
   ning arvestades järgmist:
   
               (1)
            
            
               Euroopa Keskpanga (EKP) 25. novembri 2010. aasta otsuses EKP/2010/24 ringluses olevatelt euro pangatähtedelt ja väärtpaberituruprogrammi raames ostetud väärtpaberitelt Euroopa Keskpangale koguneva tulu vahepealse jaotamise kohta (1) on sätestatud, kuidas EKP jaotab riikide keskpankadele: a) ringluses olevatelt euro pangatähtedelt igal majandusaastal koguneva tulu ja b) väärtpaberituruprogrammi raames ostetud väärtpaberitelt igal majandusaastal teenitava tulu.
            
         
               (2)
            
            
               On vaja ühtlustada ringluses olevatelt euro pangatähtedelt saadava EKP tulu vahepealse jaotamise tähtpäevad väärtpaberituruprogrammi raames ostetud väärtpaberitelt saadava EKP tulu jaotamise tähtpäevadega. Kui EKP nõukogu ei otsusta teisiti, jaotab EKP mõlemat liiki tulu järgneva aasta jaanuari viimasel tööpäeval. See jätab EKP-le piisavalt aega, et määrata kindlaks väärtpaberituruprogrammi raames ostetud väärtpaberitelt teenitud tulu summa.
            
         
               (3)
            
            
               Otsust EKP/2010/24 tuleb vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Muudatus
   Artikli 2 lõiked 2–4 asendatakse järgmisega:
   
      „2.   Kui EKP nõukogu ei otsusta teisiti, jaotab EKP RKPdele tulu ringluses olevatelt euro pangatähtedelt ja SMP väärtpaberitelt iga majandusaasta eest sellele järgneva aasta jaanuari viimasel tööpäeval.
      3.   Kooskõlas EKP nõukogu otsusega ja EKPSi põhikirja alusel võib EKP tulu summat ringluses olevatelt euro pangatähtedelt vähendada seoses kuludega, mida EKP on kandnud seoses euro pangatähtede emiteerimise ja töötlemisega.”
   
   Artikkel 2
   Jõustumine
   Käesolev otsus jõustub 31. detsembril 2012.
   
      Frankfurt Maini ääres, 19. detsember 2012
      
         
            EKP president
         
         Mario DRAGHI
      
   
   
      (1)  ELT L 6, 11.1.2011, lk 35.